ഒളിമ്ബിക്സ് ഹോക്കി: ഇന്ത്യ വീണ്ടും വിജയവഴിയില് ടോക്കിയോ: ഒളിമ്ബിക്സ് പുരുഷ വിഭാഗം ഹോക്കിയില് ഇന്ത്യ വീണ്ടും വിജയവഴിയില്. സ്പെയിനിനെ എതിരില്ലാത്ത മൂന്ന് ഗോളുകള്ക്കാണ് ഇന്ത്യ തകര്ത്തത്. രുപീന്ദര്പാല് സിംഗ് രണ്ടും സിമറന്ജീത് സിംഗ് ഒരു ഗോളും നേടി. മലയാളി ഗോള് കീപ്പര് പി.ആര്.ശ്രീജേഷിന്റെ പ്രകടനവും ജയത്തില് നിര്ണായകമായി.കഴിഞ്ഞ ദിവസം ഓസ്ട്രേലിയയോട് ഒന്നിനെതിരേ ഏഴ് ഗോളുകള്ക്ക് തോറ്റ ഇന്ത്യ ഇന്ന് ശക്തമായ തിരിച്ചുവരവാണ് നടത്തിയത്. ജയത്തോടെ ആറ് പോയിന്റുമായി പൂള് എയില് ഇന്ത്യ രണ്ടാം സ്ഥാനത്തെത്തി. ഒന്പത് പോയിന്റുമായി ഓസ്ട്രേലിയയാണ് ഗ്രൂപ്പില് ഒന്നാമത്. വ്യാഴാഴ്ച അര്ജന്റീനയ്ക്കെതിരേയാണ് ഇന്ത്യയുടെ അടുത്ത മത്സരം. പൂള് എ, ബി ഗ്രൂപ്പുകളില് ആദ്യ നാല് സ്ഥാനത്ത് എത്തുന്നവര് ക്വാര്ട്ടര് ഫൈനലിലേക്ക് യോഗ്യത നേടും.